**Scoil Náisiúnta Mol an Óige**

**Inis Díomáin**

**Uimhir Rolla: 20313 J**

**Plean Scoile don Ghaeilge**

**Réamhráiteas**

(a) Cuireadh an plean le chéile sa scoilbhliain 2016/2017.

Bhí na múinteoirí go léir páirteach sa phróiséis ó rang Naíonáin Shóisearacha go dtí Rang 6.

Tá an plean bunaithe ar riachtanaisí na múinteoirí, na scoile agus an churaclaim.

(b) Tá gá leis an bplean seo:-

* Chun fís soiléir a bheith againn don Ghaeilge agus chun cabhrú linn Curaclam na Gaeilge a chur i bhfeidhm agus a chur in oiriúint d’ár scoil .
* Chun a bheith cinnte go bhfuil leanúnachas againn ón gcead lá a thagann naíonáin ar scoil go dtí an lá a fhágann siad an scoil.
* Chun go mbeidh tuiscint soiléir ag gach múinteoir ar na haidhmeanna atá againn don Ghaeilge agus chun go mbeidh treoir cinnte againn i múineadh agus in úsáid na Gaeilge
* Mar áis scoile le haghaidh múinteoirí nua/ionadaithe
* Chun a bheith cinnte go bhfuil an Curaclam á chur i bhfeidhm go héifeachtach sa scoil.
* Chun an Cur Chuige Cumarsáideach a chur i bhfeidhm sa scoil.

**Timpeallacht na Scoile:-**

Tá iarsmaí de thraidisiún láidir le feiceáil sa scoil. Tá an-bhéim sa scoil seo ar na féiltí a ghabhann leis an traidisiún Gaelach- Lá fhéile Bríde, Lá Fhéile Eoin.Tá béim ar an gcultúr Gaelach sa cheantar m.sh. ceol, iománaíocht, peil Ghaelach, Seachtain na Gaeilge.

* **Fís agus Aidhmeanna**

**Fís – An plean i gcomhthéacs na scoile:** Is é an fís atá againn sa scoil seo don Ghaeilge ná:-

* Go bhfoghlaimeoidh na páistí an Ghaeilge go héifeachtach agus le taitneamh.
* Tá sé mar sprioc againn go gcloisfear na múinteoirí go minic ag caint i nGaeilge mar theanga cumarsáide agus sa tslí seo go spreagfaí na páistí chun na Gaeilge a labhairt go neamhfhoirmiúil.
* Ar fhágail na scoile do na daltaí tá súil againn go mbeidh dearcadh dearfach acu i leith na Gaeilge agus go mbeidh caighdéan maith bainte amach acu san éisteacht, sa labhairt, sa léitheoireacht agus sa scríbhneoireacht.

**Aidhmeanna**

**Is iad na príomhaidhmeanna atá againn don Ghaeilge sa scoil seo ná:**

* Go n-úsáidfí an Ghaeilge mar ghnáth-theanga cumarsáide chomh minic agus is féidir i rith an lae.
* Go mbainfeadh na páistí amach caighdeán árd labhartha, léitheoireachta agus scríbhneoireachta roimh dheireadh a mbunoideachais.
* Go ndéanfaí forbairt ar éisteacht, labhairt, léitheoireacht agus scríbhneoireacht ar bhealach comhtháite
* Go gcuirfí ar chumas na páistí eolas a chur ar chultúr na tíre trí fhoghlaim na Gaeilge.
* Go mbeadh an Ghaeilge in úsáid i gcomhthéascanna éagsúla chun caidreamh sóisialta a dhéanamh
* Múineadh na Gaeilge a bheith spéisiúil, taitneamh a bheith le baint as foghlaim na Gaeilge
* Cumas éisteachta agus labhartha an pháiste a fhorbairt agus a m(h)uinín a chothú chun na Gaeilge a úsáid;
* Cumas réamh-léitheoireachta agus réamh-scríobhneoireachta an pháiste a chothú
* Cumas léitheoireachta agus scríobhneoireachta an pháiste a chothú ag leibhéal a oireann dó/di féin
* Suim agus tuiscint sa Ghaeilge agus sa chultúr a chothú
* Cumas cumarsáide a fhorbairt trí chluichí teanga agus tascanna
* Cúram a dhéanamh d’fhorbairt shóisialta, chognaíoch, mhothúchánach, shamhlaíoch agus aeistéitiúil an pháiste
* Cur le líofacht, le cruinneas foghraíochta agus le saibhreas teanga an pháiste
* Úsáid na Gaeilge mar mhodh chumarsáide a chur chun cinn
* Go mbeadh “Gaeilge Bheo” sa scoil réadúil, ag baint le saol an pháiste

**Ábhar an Phlean**

Tá an plean don Ghaeilge eagraithe faoi na ceannteidil seo a leanas:

1. **Curaclam na Gaeilge** 
   1. Cur Chuige Cumarsáideach
   2. Feidhmeanna Teanga
   3. Snáithe an Churaclaim
   4. Comhthathú na Snáitheanna
   5. Teamaí, Stráitéisí agus Modhanna Múinte
   6. Gaeilge Neamhfhoirmiúil – Úsáid na Gaeilge i rith an lae.
   7. **Cur Chuige Cumarsaideach:**

Is ar churamarsáid agus ar úsáid na teanga mar ghnáth-theanga beo a leagtar béim sa churaclam Gaeilge. Ciallaíonn “cumarsáid” daoine ag caint agus ag eisteacht lena chéile.

Cruthaíonn an múinteoir na suíomhanna agus na comhthéascanna sa seomra ranga agus sa scoil ina mbeidh gá ag an bpáiste le cumarsáid a dhéanamh trí Gaeilge.

Cuireann cur chuige cumarsáideach béim ar úsaid teanga chomh luath agus chomh minic agus is féidir i rith an cheachta. Cuireann tascanna, cluichí teanga agus comhthéascanna taitneamhacha, a chruthaíonn an múinteoir, ar chumas an pháiste cumarsáid a dhéanamh ag baint úsáid as naceithre scil teanga – Éisteacht, Labhairt, Léitheoireacht agus Scribhneoireacht. Bíonn an bhéim ar sprioc cumarsáideach a bheith ag gach cuid den cheacht ach cé go mbíonn athrá agus druileanna ar siúl ag na páistí bíonn a fhios acu go bhfuil siad ag cleachtadh chun cumarsáid a dhéanamh. Ligtear don pháiste caint nádúrtha a chloisteáil ar dhlúthdhioscaí .

Roinntear an ceacht ar thrí thréimhse teagaisc agus foghlama:

(1) an tréimhse réamhchumarsáide;

(2) an tréimhse cumarsáide;

(3) an tréimhse iarchumarsáide.

An Tréimhse Réamhchumarsáide: Ag tús an cheachta bíonn béim ag an múinteoir ar an ionchur teanga a dhéanamh taitneamhach agus spreagúil le gníomhaíochtaí nó cluiche----mar shampla, foghlaim foclóra, cleachtadh comhréire, gníomhaíochtaí faoi threoir agus cluichí gramadaí.

An Tréimhse Chumarsáide: Cruthaíonn an múinteoir gá le húsáid na teanga chun cumas cumarsaide an pháiste a fhorbairt agus chun seans a thabhairt dó/di teanga nua a chruthú dó/di féin. Déantar é seo trí úsáid a bhaint as gníomhaíochtaí cumarsáide—tascanna le déanamh, fadhbanna le réiteach, cluichí cumarsáide, bearnaí a líonadh in agallamh taifeadta, imirt i rólanna i suíomheanna éagsúla, idirghníomhú sóisialta, déanamh drámaí agus sceitsí agus plé trí mheán na Gaeilge.

An Tréimhse Iarchumarsáide: Tugtar seans don pháiste dul siar ar theanga an cheachta trí ghníomhaíochtaí iarchumarsáide—mar shampla, cleachtadh gramadaí, anailís na teanga, cluichí breise, tasc nua. Beidh an chumarsáid ina cuid lárnach den phróiseas teagaisc agus foghlama. Tá cumarsáid i gceist le muineadh na scileanna teanga go léir. Caithfidh an páiste an teanga a chur in úsáid chun í a fhoghlaim go héifeachtach.

***1.2 Feidhmeanna Teanga:***

Is é is ciall le feidhm teanga ná an úsáid a bhaineann duine as an teanga chun cuspóir éigin cumarsáide a bhaint amach, mar shampla cuireadh a thabhairt, rud a iarraidh, cead a lorg, mian a chur in iúl, srl. Is iad na feidhmeanna teanga croí-lár an churaclam Ghaeilge, agus beidh said le comhlíonadh i ngach gné den chumarsáid, pé acu ag éisteacht, ag labhairt, ag léamh nó ag scríobh atá an páiste. (Curaclam na Bunscoile – Teanga lth 18)

Is iad na catagóir d’fheidhmeanna ná;

* Caidreamh sóisialta a dhéanamh
* Eolas a thabhairt agus a lorg
* Dearcadh a léiriú agus a lorg
* Dul i gcion ar dhuine
* Struchtúr a chur ar chomhrá
* Soiléiriú a lorg i gcomhrá

Thóg an fhoireanna na feidhmeanna teanga a bhí sa Churaclam Gaeilge agus chuir siad iad in oiriúint don scoil seo, trí leasú a dhéanamh orthu. **[Aguisín 1]**

Tá liosta de na feidhmeanna teanga ag gach muinteoir. Déanann na múinteoirí iad a roghnú, a mhúineadh agus a chlarú. Gach mí cuirtear an liosta atá déanta isteach sa chúntas míosúil.

**1.3 Snáitheanna an Churaclaim**

Tá abhar teagaisc agus foghlama an churaclaim Ghaeilge leagtha amach ina shnáitheanna agus ina shnáithaonaid chun cabhrú le múinteoiri a gcuid oibre a phleanáil. Is iad snáitheanna an Churaclaim Gaeilge ó na Naíonáin go Rang 2 ná Éisteacht agus Labhairt.

**Teanga ó Bhéal ina h-airití Éisteacht agus Labhairt**

**Éisteacht**

Tuigimid sa scoil seo go bhfuil an-thábhacht ag baint le héisteacht i sealbhú na teanga. Bíonn na páistí ag éisteacht leis an teanga go neamhfhoirmiúil m.sh sa rang nuair a bhíonn an múinteoir ag bainistiú ranga. Sa scoil seo cloiseann siad an Ghaeilge chomh maith nuair a bhíonn na múinteoirí i mbun cumarsáide sa rang agus i dtimpeallacht na scoile. Tá sé fíor thábhachtach an teanga a úsáid go neamhfhoirmiúil i ngnáth cúrsaí an lae chun na Gaeilge a chur chun cinn. Cuirtear béim ar scil na héisteachta i rith an cheachta chomh maith – éisteacht go foirmiúil m.sh. le rannta, dánta, amhráin, leanúint treoracha .

**Labhairt**

Tá béim láidir sa scoil seo ar labhairt na Gaeilge. Ba mhaith linn go mbeidh na páistí in ann labhairt go simplí faoi na topaicí a bhfuil spéis acu iontu agus go mbeidh siad in ann caidreamh bunúsach sóisialta a dhéanamh. Tugann an fhoireann deiseanna foghlama do pháistí i gcónaí ionas go mbeidh siad in ann cumarsáid labhartha a dhéanamh go rialta chun an teanga a fhorbairt. Chun an aidhm seo a bhaint amach mealltar na páistí chun labhairt i nGaeilge go neamhfhoirmiúil chomh minic agus is féidir i rith an lae agus chun labhairt go foirmiúil le linn an rang Ghaeilge m.sh. cluichí teanga, scéalaíocht, ról-ghlacadh.

**Léitheoireacht**

Déantear na scileanna réamhleitheoireachta a fhorbairt go hiomlán chun suim na ndaltaí a mhuscailt san fhocal clóbhuailte. Bainfear usáid as teasc leabhair, leabhair scéalta agus leabhair móra freisin.

Tosaíonn clár ullmhúcháin don litreacht go neamhfhoirmiúil i ranganna na naíonán le rainn, cluichí teanga, amhráin agus pictiúr leabhair, scéalta, lipéidí sa seomra ranga, na leabhair mhóra chomh maith le teanga bhainistíochta ranga. Cuirtear le seo i Rang 1 agus 2 le prionta sa timpeallacht agus léitheoireacht idirghníomhach.

Tugann an léitheoireacht eolas, pléisiúir agus taitneamh don léitheoir i scoil Mol an Óige. Chomh maith leis na leabhair léitheoireachta ranga bíonn leabhair le héagsúlacht téacs agus seánraí á sholáthar do pháistí. Tuigimid go bhfuil bainistiú na léitheoireachta lárnach sa phróiseas chomh maith.

Chun scileanna na leitheoireachta a fhorbairt baintear úsáid as leabhair móra ó Naíonáin Bheaga ar aghaidh agus leabhair féin-deartha na bpáistí Naíonáin Mhóra/Rang 1 ie tá an - chuid léitheoireacht sna ranganna seo bunaithe ar a scríbhneoireacht sna leabhair seo. Tosaíonn na páistí ag léamh leabhair beaga simplí i Rang a 2.

Ní úsáidtear téacsleabhair go dtí Rang a 3 agus is é an scéim Bualadh Bos atá in úsáid againn. Tá cúntóir ranga fostaithe ag an scoil don rang Naíonáin agus cabhraíonn sí leis an leitheoireacht ó R2-R6. Chomh maith le sin, úsáidtear tascanna leitheoireachta - abairtí a chur in ord, léigh agus tarraing pictiúr 7 rl, scéalta sna leabhair atá in úsáid, dánta, amhráin.

Cuirtear lipeid ar throscán agus nithe eile ar fud an tseomra ranga.Greamaítear liosta de fhrasaí eagsúla ag léiriú gníomhachtaí ar phictiúir nó ar phostaeir m.sh. ag damhsa, ag imirt peil.Cuirtear liosta orduithe agus fógraí gairide sna haiteanna feiliúnacha sa seomra agus ar fud na scoile, m.sh. Siúl go ciúin. De réir mar a théann an scoil bhliain ar aghaidh cuirtear abairtí iomlána ar thaispeaint m.sh. Tá dath buí ar an mballa.Baintear úsáid as scéalta, dánta agus tascanna eisteachta chun bunchloch fhorbairt na leitheoireachta a leagan síos. Maidir le na ranganna eile bíonn taithí ag na páistí ar an bhfocal scríofa a fheiceáil ina dtimpeallachta. M.sh. Cuir do bhruscar isteach anseo.

**Scríbhneoireacht**

Tús na scríbhneoireachta:-

Cuirtear tús leis an scríbhneoireacht nuair a bhíonn bunús maith i labhairt na Gaeilge ag na páistí. Tarlaíonn tús na scríbhneoireachta go neamhfhoirmiúil i gcomhthéasc, i Naíonáin Mhóra le cóipeáil frásaí agus focail. Bunaitear an scríbhneoireacht ar ghneithe den éisteacht, den chomhrá is de na dánta, rannta agus scéalta atá déanta ag na paistí. Méadaionn an méid a scríobhann siad ó bhliain go bliain.

Tuigimid go bhfuil gá le cleachtadh i scríbhneoireacht fheidhmiúil agus chruthaitheach agus go bhfuil cleachtadh agus taithí ag teastáil ó na páistí chun scil na scríbhneoireacht a fhorbairt go leanúnach sa scoil seo. Tá gá le seo ionas go mbeidh siad ábalta feabhas a chur ar a n’iarrachtaí.

I Scoil Mol an Óige tosaíonn na páistí ag cleachtadh litriú atá bunaithe ar phátrun foghraíochta i Rang a hAon . I Rang a 3 tosaionn siad ar scéim foirmiúil agus leanann litriú ar aghaidh tríd an scoil ina dhiaidh sin.

Tá an ghramadach á fhoghlaim ag na páistí go neamhfhoirmiúil ó ranganna naíonáin ar aghaidh trí éisteacht leis an teanga á labhairt sa seomra ranga agus i dtimpeallacht na scoile. Múintear gramadach go foirmealta ó Rang a Trí ar aghaidh. Leantar an scéim Bualadh Bos ionas go mbíonn béim ar úsáid agus cumarsáid i gcónaí i bhfoghlaim na gramadaí agus go mbíonn sé comhthaite leis an leitheoireacht agus and scríbhneoireacht freisin

Forbraítear an scríbhneoireacht ó Rang 3-6 trí tascanna ar nós ceisteanna ar scéal a fhreagairt,

cleachtaí ar phointí gramadaí a scríobh, bearnaí a líonadh, scéaltaí a scríobh, agallaimh a scríobh,

abairtí agus pictiuirí a mheatsail, crosfhocail a dhéanamh, focail a chur in ord, abairtí a chur in ord, difriochtaí a aimsiú/botúin a aimsiú, frásaí a chur in abairtí, litreacha agus cárta, sraith pictiúr a chur in ord agus scéal a scríobh, mo Nuacht Phearsanta mar scéal.

Chun freastal ar fhorbairt na scríbhneoireachta feictear i Scoil Mol an Óige gur féidir scileanna ‘sna seánraí scribhneoireachta atá sealbhailthe sa Bhéarla a fhorbairt sa Ghaeilge. Chuige sin déantear iarracht seanraí scríbhneoireachta sa Bhéarla agus sa Ghaeilge a fhorbairt le chéile de réir na téamaí agus na seánraí atá roghnaithe ag múinteoirí.

**1.4 Comhtháthú na Snáitheanna**

Sa scoil seo cuirtear béim ar éisteacht agus labhairt mar bhunús don litearacht. Déantar iarracht éisteacht / labhairt / léitheoireacht agus scríbhneoireacht a fhorbairt ar bhealach comhtháite.

**1.5 Téamaí, Stráitéisí agus Modhanna Múinte**

**Na Téamaí**

Aithníonn an fhoireann go dtugann an téamaí comhthéacs do mhuineach na Gaeilge. Tá na téamaí leagtha síos in Aguisín 3

**Straitéisí**

Baintear úsáid as na stráitéisí seo a leanas chun deis a thabhairt do na páistí an teanga a chleachtadh

* Rannta agus dánta símplí
* Gníomhamhráin agus amhráin
* Scéalta
* Sceitsí gearra/ról imirt
* Cluichí simplí
* Ríomhairí agus an idirlíon
* Cluichí teanga
* Agallaimh
* Tascanna /fadhbanna
* Druileanna
* Scéalaíocht

**Modhanna Múinte**

Is iad na Modhanna Múinte a luaitear sa Churaclam Gaeilge ná:-

An Módh Díreach - m.sh. seo peann

Modh na Sraithe – m.sh. D’éirigh mé ar maidin. Ghlan mé m’fhiacla. D’ith mé mo bhricfeasta.

Modh an Lánfhreagartha Gníomhaí – m.sh. Éist agus déan: cuir suas do lámh, bí ag rith ך rl.

An Modh Closlabhartha – éisteacht le dlúthdhioscaí, cluichí biongó, éist agus tarraing, ך rl.

An Modh Closamhairc – físeáin, pictiúirí, postaeirí,

Modh na Ráite – Is mise Tomás … Abair é (agus agallamh ar siúl) / Is maith liom úll,,, Abair é

**1.6 An Ghaeilge Neamhfhoirmiúil:[Aguisín 4]** Mar chuid de pholasaí na scoile seo i dtaobh dul chun chinn na Gaeilgetá sé mar chuspóir ag gach oide, an Ghaeilge neamhfhoirmiúil a úsaid chomh minic agus is feidir i gcaitheamh an lae taobh amuigh den cheacht Gaeilge chun tacú le foghlaim fhoirmiúil eiseamláirí na bhfeidhmeana teanga. Sa rang déanfar gach iarracht an phaiste a mhealladh chun a achainí, a mhianta, a ghearáin agus a ráitéisí a chur in iúil trí mheán na Gaeilge. Tá cinne déanta ag an bhfoireann teagaisc tosú ar an Ghaeilge a labhairt go neamhfhoirmiúil “ar maidin” ó thús na bliana 2017. Nuair a bheidh an nós sin sealbhaithe déanfar an Ghaeilge a úsáid ag amannta áirithe eile i rith an lae m.sh.

* Am rolla
* Am sosa
* Am lóin
* Am dul abhaile
* Teachtaireachtaí

Bainfear úsaid as an straitéisi seo chun an Ghaeilge neamhfhoirmiúil a chur chun cinn:

* Deiseanna ag na páistí an Ghaeilge a chloisint mórthimipeall orthu i rith an lae mar ghnáth theanga bainistíochta ranga.
* Usaidtear an Ghaeilge ag amanta rialta i rith an lae
* Tá prionta as Gaeilge le feiceáil timpeall na scoile.
* Tugann na daltaí teachtaireachtaí as Gaeilge nuair a oireann.
* Baintear úsaid as ceol Ghaelach chun atmasféar dearfach i leith na Gaeilge a chruthú sa seomra ranga.
* Feictear lipéidí agus fógraí i dtimpeallacht na scoile i dtaispeantaisí, fógraí agus postaeirí.

1. **Pleanáil Eagraíochta**

**2.1 Pleanáil an Mhúinteora**

Beidh gach oide freagrach as an bplean bhliaintiúil dá rang fein. Tógfaidh sé seo san áireamh na deich teamaí atá leagtha amach sa churaclam Gaeilge. Leanfaidh gach oide an plean le haghaidh múineadh na feidhmeanna teanga mar atá leagtha in Aguisín 1.

Beidh gach oide freagrach as a bplean coicíse agus clárófar an obair sa chúntas míosúil.

**2.2 Áiseanna**

Baintear úsáid as réimse leathan téascanna agus áiseanna agus go hiondúil bíonn leabhar ag an múinteoir & leabhair ag na paistí chomh maith le dlúthdhiosca, le scéalta, amhráin & dánta.

* Breagáin
* Bosca eadaigh le haghaidh ról imirt.
* Pictúir & postaer.
* Cartaí eagsúla.
* Puipéad.
* Dlúthdhioscaí .
* Riomhaire.
* Fíor-rudaí
  1. **Éagsúlacht Cumais**

Freastalóidh an clár Gaeilge ar gach páiste sa rang agus cuirfear deiseanna ar fáil chun go mbainfidh gach paiste taitneamh agus tairbhe as. Is ar éisteacht agus labhairt na Gaeilge is mó a bheidh an bhéim nuair a bheidh páistí le riachtanais speisialta san áireamh. Tugtar díolúine ón nGaeilge do pháistí áirithe a chomhlíonnann an critéir cuí agus i gcasanna áirithe téann an dalta chuig an múinteoir feabhais nuair a bhíonn an Ghaeilge ar siúl sa seomra ranga. Uaireanta eile, le linn an cheacht Ghaeilge a bheith ar siúl bíonn an páiste sa seomra ranga ag déanamh a c(h)uid oibre féin.

* 1. **Comhtháthú le hábhair eile – Foghlaim Comhtháithe Ábhar agus Teanga (FCÁT)**

Déantar comhtháthú idir Gaeilge agus Corp Oideachas nó Ealaín i ngach rang. Chomh maith leis sin úsáidtear é ag an Tionól seachtainiúil agus ag féiltí speisialta m. sh. Lá Fheile Bhríde , Lá Fhéile Pádraig, Bealtaine agus Samhain.

* 1. **Measúnú**

Dírbhreathnú an mhúinteora

Tascanna agus triallacha deartha ag an múinteoir

Measúnu ar an bhfoghlam agus Measúnú chun Foghlama.

Bailiúchán d’obair na bpáistí. Coiméadtear samplaí d’obair na bpáistí sa leabhar “Main-lesson” i rith na bliana.

* 1. **Obair Bhaile**

Tosaítear ar an Obair Bhaile go foirmiúil ó Rang a 3 ar aghaidh le Ceachtanna simplí bunaithe ar obair sa rang.

Braitheann an obair bhaile ar chumas na bpáistí agus tacaíocht baile.

* 1. **Forbairt Foirne**

Cuirtear na múinteoirí ar an eolas maidir leis na féidireachtaí ata ar fáil dóibh maidir le Forbairt Leanúnach Proifisiúnta i dtaobh na Gaeilge san Ionad Oideachais agus roinntear an bhfoghlaim i measc na múinteoirí má fhreastalaíonn múinteoir ar chúrsa inseirbhíse.

* 1. **Tuismitheoirí agus an Ghaeilge**

Tríd is tríd níl Ghaeilge ag triomlach na dtuistí ach tá roinnt mhaith acu dearfach i leith na Ghaeilge. Bíonn cumarsáid idir na múinteoirí agus na tuismitheoirí i dtaobh dul chun cinn sa Ghaeilge ag cruinnithe tuismitheoirí/múinteoirí.

* 1. **Comhionannas**

Tugaimid an deis chéanna do chailiní agus do bhuachaillí sa scoil seo. Tá meas againn ar ghach cultúr a thagann chun na scoile.

**Critéir Ráthúlachta**

Páistí ag labhairt na Gaeilge lasmuigh den cheacht.

Leanann ullmhúchán an mhúinteora an plean.

Aiseolas dearfach ón bhfoireann agus ó pháistí.

**Cur i bhfeidhm an phlean**

1. Rolanna agus freagracht :

Tá gach múinteoir freagrach as an bplean a chur i gcrích.

1. Spriocdhátaí leis an bplean seo a chur i bhfeidhm

Cuirfear an plean seo i bhfeidhm ó Mí Eanáir 2017

**Athbhreithniú ar an bplean**

1. Rolanna agus freagracht : An phriomhoide agus an múinteoir leis an bpost freagrach a bhaineann le seo
2. Pléifear dul chun cinn an phlean seo uair sa tearma ag cruinniú foirne.
3. De réir cur i bhfeidhm an curaclam teanga nua agus le tacíocht ón PDST

Cuireadh an Plean seo faoi bhráid an Bhoird Bainistípochta agus glacadh leis.

Siniú an Chathaoirligh: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dáta: \_\_\_\_\_\_\_\_\_\_\_\_\_\_\_

Siniú an Phríomhoide:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dáta: \_\_\_\_\_\_\_\_\_\_\_\_\_\_\_